See artikkel on Mercedes-Benzi Vormel 1 võistkonnast. Vormel 1 sarja Mercedese moortorite kohta vt artikleid Ilmor ja Mercedes AMG High Performance Powertrains
Valtteri Bottas 2021. aasta Austria Grand Prix'l'
Mercedes-Benz on olnud Vormel 1 sarjaga seotud nii võistkonnana kui ka mootoritarnijana mitmel perioodil 1954. aastast alates. Saksamaa litsentsiga võistlev ning Brackleys Suurbritannias asuv Mercedes-AMG Petronas F1 Team kuulub 2022. aasta seisuga enamuses Mercedes-Benz Groupile. Suurt osa võistkonnast omab ka võistkonna tegevdirektor Toto Wolff. Mercedes võistkondasid kutsutakse hellitavalt "hõbenoolteks". 2020. aasta detsembris andis võistkond teada, et Suurbritannia keemiatööstus Ineos ostab kolmandiku võistkonna aktsiatest. 25. jaanuaril 2022 sai Ineosest võistkonna kaasomanik.

Enne teist maailmasõda osales Mercedes-Benz Euroopa meistrivõistlustel ja tuli kolm korda maailmameistriks. Mark tegi Vormel 1 debüüdi 1954. aastal. Pärast nende esimest võitu 1954. aasta Prantsusmaa Grand Prix'l võitis Juan Manuel Fangio veel kolm Grand Prix'd ning tuli 1954. aastal sõitjate maailmameistriks. Fangio oli ka aasta hiljem Mercedese roolis sama edukas, tulles 1955. aastal sõitjate maailmameistriks. Mercedes-Benz loobus Vormel 1 sarjast pärast 1955. aasta hooaega vastuseks 1955. aasta Le Mansi tragöödiale.

Mercedes naasis Vormel 1 sarja 1994. aasta hooajal mootoritarnijana, tehes koostööd Suurbritannia insenerifirma Ilmoriga, kes hakkas Mercedese mootoreid välja töötama ja täiustama. Ettevõte võitis ühe konstruktorite ja kolm sõitjate MM-tiitlit tehasekoostöös McLareniga, kellega kestis koostöö 2009. aastani. 2005. aastal sai Ilmorist Mercedes AMG High Performance Powertrains. 2010. aasta hooaja eel ostis ettevõte Brawn GP võistkonna ja selle uueks nimeks sai Mercedes. Pärast suurt reeglite muudatust 2014. aastal, mis tõi mängu turbokompressorid ja hübriidajamiga jõuallikad, on Mercedes olnud üks edukamaid konstruktoreid Vormel 1 ajaloos, võites seitse järjestikust sõitjate MM-tiitlit 2014. aasta ja 2020. aasta hooaegade vahel ning kaheksa järjestikust konstruktorite MM-tiitlit 2014. aasta ja 2021. aasta hooaegade vahel. Võistkonna käes on rekordid võitude arvu arvestuses ühel hooajal (19 võitu 2016. aasta hooajal) ning järjestikuste konstruktorite MM-tiitlite arvestuses. tarnijana on Mercedesel üle 200 võidu, jäädes alla vaid Ferrarile. Mercedese mootoritega on võidetud kümme konstruktorite ja 13 sõitjate maailmameistritiitlit.

Konstruktor
-----------

### Grand Prix' võistlused enne Vormel 1 sarja (1930. aastad)

Mercedes-Benz osales 1930. aastatel korraldatud Grand Prix'del, kui hõbenooled koos oma kaasmaalastest rivaalidega Auto Unionist domineerisid sporti. Mõlemad võistkonnad olid rahastatud Natsi-Saksamaa poolt, võites kõik Euroopa meistritiitlid pärast 1934. aastat, millest kolm võitis Rudolf Caracciola Mercedesega.

Juan Manuel Fangio W196 roolis at the Nürburgringil 1954. aasta Saksamaa Grand Prix'l.
### Daimler-Benz AG (1954–1955)

1954. aastal naasis Mercedes-Benz Vormel 1 sarja (maailmameistrivõistlused loodi 1950. aastal) Alfred Neubaueri juhtimise all, kasutades tehnoloogiliselt arenenud Mercedes-Benz W196 autot. Autol oli nii traditsiooniline vormelauto kere kui ka aerodünaamilisem variant, millel olid kaetud rattad ja laiem kere. 1951. aasta maailmameister Juan Manuel Fangio vahetas poole hooaja pealt võistkonda, lahkudes Maseratist Mercedes-Benzi enne 1954. aasta Prantsusmaa Grand Prix'd. Võistkond võttis kohe esimesel etapil kaksikvõidu Fangio ja Karl Klingiga kui ka kiireima ringi (Hans Herrmann). Fangio võitis veel kolm etappi ja tuli 1954. aastal maailmameistriks.

Edulugu jätkus ka 1955. aasta hooajal ning Mercedes-Benz jätkas W196 arendamist läbi aasta. Mercedes-Benz domineeris ka seda hooaega, kui Fangio võttis neli etapivõitu ja tema uus võistkonnakaaslane Stirling Moss võidu Suurbritannia Grand Prix'l. Fangio ja Moss lõpetasid hooaja esimesel-teisel kohal. 1955. aasta tragöödia tõttu Le Mansi 24 tunni võidusõidul 11. juunil, kus hukkus Mercedes-Benzi piloot Pierre Levegh ja rohkem kui 80 pealtvaatajat, jäeti ära Prantsusmaa, Saksamaa, Hispaania ja Šveitsi Grand Prix'd. Pärast hooaja lõppu loobus võistkond autospordist täielikult, sealhulgas Vormel 1-st. Esimese Vormel 1 perioodi jooksul võttis võistkond 9 etapivõitu, millest kolmel (1954. aasta Prantsusmaa Grand Prix, 1954. aasta Itaalia Grand Prix ja 1955. aasta Itaalia Grand Prix) kasutati aerodünaamilist kerevarianti. Need kolm võitu on ainukesed korrad, kui Vormel 1 etapi võitis kaetud ratastega auto.

### Mercedes-AMG Petronas Formula One Team (2010–tänapäev)

Enne 2010. aasta hooaja algust ostis Mercedes-Benzi omanikettevõte Daimler AG vähemusosaluse (45.1%) Brawn GP võistkonnas ning Aabar Investments 30 protsenti. Pärast võistkonna ära ostmist ning Malaisia nafta- ja gaasikompanii Petronasega sponsorlepingu sõlmimist sai tiimi uueks nimeks *Mercedes GP Petronas Formula One Team* ja **Mercedes** hakkas esimest korda osalema konstruktorite MM-sarjas. Ross Brawn jätkas võistkonna juhina ja peakontoriks jäi Brackley, mille lähedal Brixworthis asub Mercedes-Benzi Vormel 1 mootoritehas (varem Ilmor Engineering).

Võistkonna keerulise ajaloo alguseks on Tyrrell Racing, mis osales konstruktorina aastatel 1970–1998, kuni võistkonna ostis ära British American Tobacco 1997. aasta hooaja lõpus. 1999. aasta hooajal liitus tubakafirma uue konstruktorina, mille nimeks sai British American Racing (BAR). BARist, millel oli partnerlusside Hondaga, sai 2006. aastal Honda Racing F1 Team, kui British American Tobacco loobus Vormel 1-st. Võistkond vahetas taas omanikke 2008. aasta lõpus, kui Honda otsustas Vormel 1-st loobuda. Juhtkond ostis tiimi ära ja uueks nimeks sai võistkonna juhi Ross Brawni järgi Brawn GP. Brawn kasutas Mercedese mootoreid. Olenamata väikesest eelarvest, võitis Jenson Button kuus hooaja esimesest seitsmest etapist ja tuli lõpuks 2009. aasta sõitjate maailmameistriks ning Brawn konstruktorite maailmameistriks. See oli esimest korda Vormel 1 ajaloos, kui võistkond võitis mõlemad tiitlid oma debüüthooajal.

Nico Rosberg võitis 2010. aasta Malaisia Grand Prix'l taas Mercedesele poodiumikoha pärast 1955. aastat
Mercedes GP palkas sõitjateks sakslased Nico Rosbergi ja seitsmekordse maailmameistri Michael Schumacheri, kes naasis pärast kolme aastat Vormel 1 sarja, ja testisõitjaks Nick Heidfeldi. Brawni 2009. aasta sõitjatest liitus Jenson Button McLareniga ning Rubens Barrichello sai Rosbergist vabanenud koha Williamsis 2010. aasta hooajaks. Pärast oma võistkonna loomist müüs tiimi omanikettevõte Daimler AG oma 40% osaluse McLareni võistkonnas tagasi, jätkates neile mootorite tarnimist. Võistkonna tulemused ei olnud 2010. aastal nii head, kui eelmisel aastal Brawnil, lõpetades hooaja 214 punktiga neljandal kohal Ferrari, McLareni ja Red Bulli seljataga. Nende parimaks tulemuseks jäi Rosbergi kolm kolmandat kohta Malaisia, Hiina and Suurbritannia etappidel. Rosberg lõpetas hooaja seitsmendal kohal, aga Schumacheril oli pettumust valmistav esimene hooaeg. Rosbergist sai esimene Schumacheri tiimikaaslane, kes lõpetas temast üldarvestuses eespool alates tema debüüthooajast 1991. aastal. Schumacher lõpetas aasta ühegi võiduta, poodiumita, parima stardikohata kui ka kiireima ringita. Ta sattus ka terava kriitika alla, kui ta surus Ungaris oma endise Ferrari võistkonnakaaslase Rubens Barrichello suurel kiirusel peaaegu vastu seina.

Michael Schumacher 2011. aasta Malaisia Grand Prix'l.
Vahetult enne 2011. aasta hooaja algust ostsid Daimler ja Aabar viimased 24,9% võistkonnast. Uue MGP W02 auto debüüt Austraalias lõppes Schumacheri ja Rosbergi katkestamistega stardis saadud kahjustuste tagajärjel. Malaisias kvalifitseerus Rosberg 9. kohal ja Schumacher ei jõudnud taas kolmandasse kvalifikatsiooniringi, alustades 11. kohalt. Schumacher teenis võistkonna hooaja esimesed punktid üheksanda kohaga ning Rosberg lõpetas vaikse sõidu 12. kohal. Hiinas näitasid Rosberg ja Schumacher tugevat vormi. Rosberg lõpetas sõidu viiendal kohal ja juhtis 14 ringi, Schumacher oli kaheksas. Rosberg teenis veel ühe viienda koha Türgis ning Schumacher teenis kuuenda koha Hispaanias.
Pärast punktitut Moncao Grand Prix'd teenis Schumacher Kanadas neljanda koha, olles pikalt teisel kohal. Valencias lõpetas Rosberg seitsmendana ja Schumacher 17. kohal, pärast kokkupuudet Vitali Petroviga. Sakslased lõpetasid kaks järgmist etappi Suurbritannias ja Saksamaal punktidel. Käigukastirike tõttu jäi Schumacher Ungaris punktideta, aga Rosberg teenis üheksanda koha. Järgmisel etapil Belgias sai Schumacher viienda ja Rosberg kuuenda koha. Võistkond lõpetas taas hooaja 165 punktiga neljandal kohal võitudeta, poodiumideta ja kiireimate ringideta.

Michael Schumacher 2012. aasta Monaco Grand Prix'l.
2012. aastaks eemaldas võistkond oma nimest *GP* ja lisas nime AMG, mis on Daimler AG sportautode haru. Võistkonna ametlikuks nimeks sai *Mercedes AMG Petronas F1 Team*. Hooaja alguses esitasid mitmed võistkonnad protesti Mercedese uudse tagatiiva kohta, mille legaalsust ei suudetud ära otsustada kuni kolmanda etapini Hiinas, kui FIA ametnikud kinnitasid, et tiib on legaalne. Samal etapil võttis Rosberg võistkonna esimese parima stardikoha alates Fangiost 1955. aasta hooajal. Schumacher lõpetas kvalifikatsiooni kolmandal kohal, aga alustas teiselt kohalt tänu McLareni piloodi Lewis Hamiltoni karistusele. Rosberg võitis sõidu ja teenis sellega Mercedesele esimese võidu pärast 57 aastat. Lisaks sellele sai Rosbergist esimene sakslane, kes on Grand Prix võitnud Saksa autoga alates Hermann Langi võidust 1939. aasta Šveitsi Grand Prix'l. 2012. aasta Monaco Grand Prix kvalifikatsiooni kiireim oli Michael Schumacher, aga ta pidi kandma viiekohalist karistust pärast kokkupõrget Bruno Sennaga Hispaania Grand Prix'l. 28. septembril 2012 kuulutas Mercedes, et alates 2013. aasta hooajas saab Rosbergi uueks võistkonnakaaslaseks McLareni piloot Lewis Hamilton, kes sõlmis nendega kolmeaastase lepingu. 2013. aasta jaanuaris sai Toto Wolffist võistkonna tegevdirektor. Lisaks sellele ostis ta ka 30% osaluse Mercedes-Benzi mootorispordiosakonnas.
Wolff võttis Norbert Haugilt üle kogu Mercedes-Benzi mootorispordi koordineerimise.

Järgneval hooajal võitis Nico Rosberg Monaco Grand Prix, alustades parimalt stardikohalt. Paddy Lowe'ist sai 3. juunil 2013 võistkonna uus tegevjuht. Hamilton tõi Mercedesele kolmanda koha Kanada Grand Prix'l, millele järgnes veel üks võit Rosbergilt Suurbritannias. Võistkonna kolmanda võidu võttis Hamilton Ungaris. Mercedes lõpetas hooaja teisel kohal Ferrari ees.

#### Tippaeg (2014–2021)

Mõlemad sõitjad jätkasid ka 2014. aasta hooajal. Rosberg võitis hooaja esimese etapi Austraalias. Järgmisel etapil Malaisias juhtis Hamilton parimalt stardikohalt igat ringi ja teenis kiireima ringi ning Rosberg tõi võistkonnale kaksikvõidu. See lõpetas Hamiltoni üheksaetapilise poodiumideta seeria ning oli esimene Mercedese kaksikvõit 1955. aasta Itaalia Grand Prix'st. Sama järjestusega lõppesid ka Bahreini, Hiina ja Hispaania Grand Prix'd. Lisaks võttis võistkond kaksikvõidud Rosbergi juhtimisel veel Monacos ja Austrias. Saksamaa Grand Prix'l sai Rosbergist esimene sakslane alates Rudolf Caracciolast 1939. aasta Saksamaa Grand Prix'l, kes võitis Saksamaa Grand Prix Saksa autoga. Venemaa Grand Prix'l kindlustas võistkond endale esimese konstruktorite maailmameistritiitli. Hamilton võitis hooaja viimase etapi Abu Dhabis. Ta lõpetas hooaja 67-punktise eduga Rosbergi ees, kindlustades sõitjate maailmameistritiitli. Võistkond lõpetas 2014. aasta hooaja 296-punktise edu lähima jälitaja Red Bulli ees. Mercedes domineeris täielikult esimest V6 turbohübriidide ajajärgu aastat 18 parima stardikohaga, 16 võiduga ja 11 kaksikvõiduga 19 etapist. Mercedeste keskmine vahe finišis järgmise mitte-Mercedesega oli 23,2 sekundit.

Rosberg (vasakul) ja Hamilton (paremal) 2016. aasta Monaco Grand Prix'l.
Mercedes jätkas ka 2015. aastal sama koosseisuga. Hooaja 15. etapil Venemaal kindlustas võistkond oma teise konstruktorite maailmameistritiitli järjest ja Hamilton tuli teist korda järjest sõitjate maailmameistriks USA Grand Prix'l, lõpetades hooaja 59-punktise eduga Rosbergi ees. Mercedes jätkas domineerimist, saavutades veelgi paremad tulemused, kui 2014. aastal. Võistkonna saldoks jäi 18 parimat stardikohta, 16 võitu ja 12 kaksikvõitu. Keskmine vahe järgmise mitte-Mercedesega kahanes 19,7 sekundi peale.

2016. aasta hooajal tuli Mercedes kolmandat korda järjest konstruktorite maailmameistriks, võites 19 sõitu 21st, saades 20 parimat stardikohta (suurim protsent Vormel 1 ajaloos üldse üle terve hooaja 95,2 protsendiga) ja 8 kaksikvõitu. Keskmine vahe mitte-Mercedesega kahanes veelgi 14,6 sekundini. Rosberg võitis oma ainukese sõitjate MM-tiitli, edestades Hamiltoni 5 punktiga, peale mida andis ta teada oma lahkumisest Vormel 1 sarjast.

10. jaanuaril 2017 andis Mercedes teada, et tiimi tegevjuht Paddy Lowe lahkus võistkonnast. 16. jaanuaril 2017 palgati Valtteri Bottas Rosbergi asenduseks 2017. aasta hooajaks ja GP3 sõitja George Russell võeti võistkonna noortetiimi. USA Grand Prix'l kindlustas võistkond oma neljanda järjestikuse MM-tiitli. Nädal hiljem Mehhikos kindlustas Lewis Hamilton sõitjate MM-tiitli ja temast sai esimene britt, kes on tulnud neli korda sõitjate maailmameistriks. Mercedes lõpetas 2017. aasta hooaja 12 võiduga, nelja kaksikvõiduga ja 15 parima stardikohaga ning keskmine vahe lähima mitte-Mercedesega kahanes 13,1 sekundini.

Bottas 2019. aasta Jaapani Grand Prix'l
2018. aasta hooajaks jäi sõitjapaariks Hamilton ja Bottas. Võistkond kindlustas Hamiltoni võiduga viienda järjestikuse konstruktorite MM-tiitli eelviimasel etapil Brasiilias. Sellel hooajal võitis Mercedes 11 sõitu, võttis 10 kiireimat ringi, 13 parimat stardikohta ja neli kaksikvõitu. Mercedesest sai alles teine võistkond Vormel 1 ajaloos, mis on suutnud võita viis sõitjate ja konstruktorite MM-tiitlit järjest. Esimesena sai sellega hakkama Ferrari 2000. aasta ja 2004. aasta hooaegade vahel.

Bottas 2020. aasta Toscana Grand Prix'l.
2019. aastal jätkas Mercedes taas Hamiltoni ja Bottasega. Hooaja avaetapil Austraalias alustasid Mercedese piloodid esireast. Bottas sai stardis Hamiltonist mööda ja võttis oma esimese võidu pärast 2017. aasta Abu Dhabi Grand Prix'd. Hamilton lõpetast teisel kohal pärast pikka võitlust Red Bulli piloodi Max Verstappeniga. Võistkond jätkas suurepärase hooga läbi terve hooaja esimese poole. Suvevaheajaks võitsid Mercedese sõitjad 12-st sõidust 10, lõpetades hooaja esimesed viis sõitu kaksikvõiduga. Võistkond võttis hooaja lõpuks kuuenda konstruktorite ja sõitjate MM-tiitli järjest.

2020. aasta hooajaeelsel testimisel tutvustas võistkond DAS-süsteemi (*dual-axis steering* ehk kaheteljeline roolimine). See süsteem võimaldab rooli lükates-tõmmates muuta nurka esirataste vahel. See omakorda aitab sõitjal otsustada, millal hoida neutraalset nurka parema sirgekiiruse nimel ja millal hoida positiivset nurka parema mehaanilise pidamise nimel. Süsteemi lubati 2020. aasta hooajal kasutada, aga järgmiseks hooajaks see keelustati. Võistkond võitis kuuenda sõitjate ja konstruktorite MM-tiitli järjest. Enne hooaja eelviimast etappi Sakhiris nakatus Hamilton koroonaviirusesse ja oli sunnitud etapi vahele jätma. Teda tuli asendama Williamsi sõitja ja Mercedese noortetiimi liige George Russell.

Lewis Hamilton pärast vastuolulist võitu 2021. aasta Suurbritannia Grand Prix'l.
2021. aasta hooaega alustas Mercedes juba viiendat aastat järjest sama sõitjate koosseisuga. Võistkond ei suutnud võita sõitjate maailmameistritiitlit esimest korda V6-turbohübriidide ajastul. Tiitlikaitsja Hamilton ja Red Bulli piloot Max Verstappen läksid hooaja viimasele sõidule Abu Dhabis vastu võrdsetel punktidel. Verstappen sai temast mööda viimasel ringil pärast väga vastuolulist turvaautoperioodi. Hamilton juhtis kindlalt sõitu ja oli kaheksandat korda maailmameistriks tulemas kuni turvaauto rajale tulekuni. FIA võistluste direktori Michael Masi vastuolulised otsused turvaauto protseduuride osas sundisid Mercedest tegema ametliku kaebuse etapi lõpptulemuste osas, mis aga hiljem võeti tagasi. Hamilton lõpetas hooaja teisel kohal, vaid kaheksa punkti kaugusel Versappenist. Bottas oli oma viimasel hooajal Mercedesega kolmas. Võistkond võttis kaheksanda konstruktorite maailmameistritiitli järjest, mis on uus rekord.

| Hooaeg | Šassii | Sõidud | Võidud | Parimad stardikohad | Kaksikvõidud | Poodiumikohti | Kiireimad ringid | Võidumarginaal | Punktid | Protsent punktidest | WDC | WCC |
| --- | --- | --- | --- | --- | --- | --- | --- | --- | --- | --- | --- | --- |
| 2014 | Mercedes F1 W05 Hybrid | 19 | 16 | 18 | 11 | 31 | 12 | 23,2 sekundit | 701 | 82% | 1. 2. | 1. |
| 2015 | Mercedes F1 W06 Hybrid | 19 | 16 | 18 | 12 | 32 | 13 | 19,7 sekundit | 703 | 86% | 1. 2. | 1. |
| 2016 | Mercedes F1 W07 Hybrid | 21 | 19 | 20 | 8 | 33 | 9 | 14,6 sekundit | 765 | 85% | 1. 2. | 1. |
| 2017 | Mercedes AMG F1 W08 EQ Power+ | 20 | 12 | 15 | 4 | 26 | 9 | 13,1 sekundit | 668 | 78% | 1. 3. | 1. |
| 2018 | Mercedes AMG F1 W09 EQ Power+ | 21 | 11 | 13 | 4 | 25 | 10 | 6,8 sekundit | 655 | 73% | 1. 5. | 1. |
| 2019 | Mercedes AMG F1 W10 EQ Power+ | 21 | 15 | 10 | 9 | 32 | 9 | 11,8 sekundit | 739 | 80% | 1. 2. | 1. |
| 2020 | Mercedes-AMG F1 W11 EQ Performance | 17 | 13 | 15 | 5 | 25 | 9 | 15,6 sekundit | 573 | 77% | 1. 2. | 1. |
| 2021 | Mercedes-AMG F1 W12 E Performance | 22 | 9 | 9 | 0 | 28 | 10 | 19,5 sekundit | 613,5 | 64% | 2. 3. | 1. |

#### Hädad maaefektiga (2022)

George Russell 2022. aasta Emilia Romagna Grand Prix'l.
Mercedese juuniortiimi sõitja George Russell palgati võistkonda Bottase asemel 2022. aasta hooajaks. 2022. aasta hooajaks toimusid suured muutused reeglites ja muudeti autode maaefekt taas legaalseks. Mercedes tuli välja teistest täiesti erineva disainiga autoga, mille kere külgmine osa on olematu. Teisiti lähenemine pole seni võistkonnale veel edu toonud. Lisaks oli auto hädas suure hüplemisega kiiretel sirgetel, mida saadi märkimisväärsemalt väiksemaks ja lõpuks lahti Kanada Grand Prix'ks. Kehvast jõudlusest hoolimata pole Mercedesel olnud probleeme vastupidavusega, mistõttu on võistkonnal olnud vaid kaks katkestamist seisuga 06. septembri 2022[update], mis tulid Suurbritannia ja Belgia Grand Prix'del, kus esimeses põrkas Russell kokku Zhou Guanyu ja Pierre Gaslyga ja teises põrkas Hamilton kokku Fernando Alonsoga.  Võistkond on hooaja jooksul pidevalt poodiumi, üldiselt kolmandal kohal. Prantsusmaa Grand Prix'l lõpetas Hamilton teisel ja Russell kolmandal kohal, mis oli võistkonna esimene kord kahe autoga poodiumil sellel hooajal. Russell teenis enda esimese ja Mercedese hooaja esimese parima stardikoha Ungari Grand Prix'l.

Mootoritarnija
--------------

 *Pikemalt artiklites Ilmor ja Mercedes AMG High Performance Powertrains*
Mercedes-Benz FO110J V10 mootor, mis ehitati Brixworthis
Mercedes-Benz naasis mootoritarnijana Vormel 1 sarja 1994. aastal partnerluses Suurbritannia autospordi insenerifirma Ilmoriga, mille tehas asus Brixworthis. Pärast Ilmori äraostmist Mercedese poolt sai ettevõtte nimeks **Mercedes AMG High Performance Powertrains**. Ettevõte tarnis esimesel hooajal mooteoreid Sauberile ning 1995. aasta hooajast alates McLarenile, mis oli alguseks väga edukale koostööle. 2009. aasta hooajal hakkas Mercedes tarnima mooteoreid Brawn GP-le (millest hiljem sai Mercedes-Benzi tehasevõistkond) ja Force Indiale, millest hiljem sai Racing Point ja lõpuks Aston Martin F1. 2014. aastal hakati tarnima ka neljandale võistkonnale, Williamsile. 20 aastat pikk partnerlus McLareniga sai läbi enne 2015. aasta hooaega ning jätkus 2021. aastal. Mercedes tarnis mootoreid üheks hooajaks ka Lotusele 2015. aastal ja Manorile 2016. aastal.

2022. aasta hooajal tarnitakse mootoreid lisaks endale ka Aston Martinile, McLarenile ja Williamsile.

Noorteprogramm
--------------

Mercedese noorteprogrammis on olnud 10 sõitjat, kellest on 2022. aasta septembri seisuga[update] seitse veel liikmed.

### Praegused liikmed

| Sõitja | Liitumise aasta | Praegune sari | Tiitlid Mercedese noorteprogrammi liikmena |
| --- | --- | --- | --- |
| Itaalia Andrea Kimi Antonelli | 2018 | CIK-FIA Euroopa meistrivõistlusedItaalia Vormel 4 meistrivõistlused | 2020 - CIK-FIA Euroopa meistrivõistlused - OK klass2020 - WSK Euro Series - OK klass2019 - WSK Super Master Series - OKJ klass2019 - 24. South Garda Winter Cup - OKJ klass2019 - WSK Euro Series - OKJ klass2018 - ROK Cup International Final - Mini ROK klass |
| Eesti Paul Aron | 2019 | Vormel 3 regionaalsed Euroopa meistrivõistlused | *pole noorteprogrammi liikmena* |
| Jamaica Alex Powell | 2019 | CIK-FIA Euroopa meistrivõistlused | 2020 - 31. Andrea Margutti Trophy - OKJ klass2019 - ROK Cup Superfinal - Mini ROK klass |
| Taani Frederik Vesti | 2021 | FIA Vormel 2 meistrivõistlused | *pole noorteprogrammi liikmena* |
| Hiina Yuanpu Cui | 2021 | CIK-FIA Euroopa meistrivõistlused | *pole noorteprogrammi liikmena* |
| Hispaania Luna Fluxá | 2022 | IAME Euro seeria | *pole noorteprogrammi liikmena* |
| Suurbritannia Daniel Guinchard | 2022 | Briti Vormel 4 meistrivõistlused | *pole noorteprogrammi liikmena* |

### Endised liikmed

Mercedese noorteprogrammis on kolm endist liiget. Kõik kolm on osalenud Vormel 1 sarjas. 2022. aasta seisuga[update] on George Russell ainuke Mercedesega võistelnud liige. Russell on Mercedese võistkonnas alates 2022. aastast. Esteban Ocon võistleb samuti Vormel 1 sarjas 2022. aasta hooajal.

| Sõitja | Aastad | Praegune sari | Tiitlid |
| --- | --- | --- | --- |
| Saksamaa Pascal Wehrlein | 2014–2018 | Vormel E | 2015. aasta Deutsche Tourenwagen Masters |
| Prantsusmaa Esteban Ocon | 2015–2019 | Vormel 1 | 2015. aasta GP3 sari |
| Suurbritannia George Russell | 2017–2021 | Vormel 1 | 2017. aasta GP3 sari, 2018. aasta Vormel 2 sari |

Sponsorid
---------

2009. aasta detsembris tabas võistkonda varajane tagasilöök, kui tuli välja, et plaanitud 80 miljoni naelane sponsorleping Brawn GP ja Henkeli vahel oli kehtetu. Henkel väitis, et nad polnud kokkuleppest teadlikud ja neil puudub huvi Vormel 1 vastu. Kokkuleppe sõlmis väidetavalt endine Henkeli töötaja võltsitud ettevõtte dokumentidega pettuse eesmärgiga. Hiljem teatas Henkel, et jõudis Mercedesega kohtuvälisele kokkuleppele, aga on nõus tegema Saksa prokuratuuriga koostööd, et selgitada välja tagamaad.

21. detsembril kinnitas võistkond, et Malaisia nafta- ja gaasikompanii Petronas liitub nimisponsorina. Alates 2010. aastast on võistkonna täisnimi Mercedes GP Petronas Formula One Team. Mõne teate kohaselt on lepingu väärtus 30 miljonit eurot aastas.

25. jaanuaril 2010 esitles võistkond Mercedes-Benzi muuseumis Stuttgardis oma uut autot, kus olid kohal ka sõitjad Schumacher ja Rosberg. Võistkonna autod kasutavad traditsioonilist Mercedes-Benzi hõbedast värvi. 2013. aasta sõlmis võistkond mitmeaastase lepingu BlackBerryga, mis lõppes pärast 2015. aasta hooaega. Võistkonnal on olnud ka teisi suuri sponsoreid nagu Monster Energy, Puma, Swissquote (kuni 2014). Qualcomm, UBS, Epson, Bose ja Hugo Boss, mis lisandusid 2015. aastal. Wihuri liitus Mercedesega koos Bottase tulekuga 2017. aastal. Enne 2017. aasta Bahreini Grand Prix'd liitus tarkvaraettevõte Tibco. 2018. aastal võttis Tommy Hilfiger üle Hugo Bossi rolli võistkonna riidetarnijana ning Hamiltonist sai ametlik brändisaadik.
2019. aastaks sõlmis võistkond koostööleppe ettevõtetega CrowdStrike ja Marriott Bonvoy. 2020. aasta hooajaks liitusid võistkonnaga veel Ineos ja AMD. 2021. aastal sõlmis Mercedes lepingu Saksamaa tehnoloogiaettevõttega TeamViewer, millest sai nii Mercedese Vormel 1 kui ka Vormel E sponsor.

Vormel 1 tulemused
------------------

 *Pikemalt artiklis Mercedes-Benzi Grand Prix tulemused*
* Konstruktorite MM-tiitli võiduprotsent: 66,7%
* Sõitjate MM-tiitli võiduprotsent: 64,3%
* Võiduprotsent: 46,1%

(**Poolpaksus kirjas** on võidetud tiitel.)

| Aasta | Nimi | Auto | Mootor | Rehvid | Nr. | Sõitjad | Punktid | Koht |
| --- | --- | --- | --- | --- | --- | --- | --- | --- |
| 1954 | Saksamaa Daimler-Benz AG | W196 | M196 2.5 L8 | **C** | — | Argentina **Juan Manuel Fangio**Lääne-Saksamaa Hans HerrmannLääne-Saksamaa Karl KlingLääne-Saksamaa Hermann Lang | — |
| 1955 | Saksamaa Daimler-Benz AG | W196 | M196 2.5 L8 | **C** | — | Argentina **Juan Manuel Fangio**Lääne-Saksamaa Hans HerrmannLääne-Saksamaa Karl KlingSuurbritannia Stirling MossPrantsusmaa André SimonItaalia Piero Taruffi | — |
| 1956 – 2009: Mercedes-Benz ei osalenud konstruktorina. |
| 2010 | Saksamaa Mercedes GP Petronas F1 Team | MGP W01 | FO 108X 2.4 V8 | **B** | 3.4. | Saksamaa Michael SchumacherSaksamaa Nico Rosberg | 214 | 4. |
| 2011 | Saksamaa Mercedes GP Petronas F1 Team | MGP W02 | FO 108Y 2.4 V8 | **P** | 7.8. | Saksamaa Michael SchumacherSaksamaa Nico Rosberg | 165 | 4. |
| 2012 | Saksamaa Mercedes AMG Petronas F1 Team | F1 W03 | FO 108Z 2.4 V8 | **P** | 7.8. | Saksamaa Michael SchumacherSaksamaa Nico Rosberg | 142 | 5. |
| 2013 | Saksamaa Mercedes AMG Petronas F1 Team | F1 W04 | FO 108F 2.4 V8 | **P** | 9.10. | Saksamaa Nico RosbergSuurbritannia Lewis Hamilton | 360 | 2. |
| 2014 | Saksamaa Mercedes AMG Petronas F1 Team | F1 W05 Hybrid | PU106A Hybrid 1.6 V6 t | **P** | 6.44. | Saksamaa Nico RosbergSuurbritannia **Lewis Hamilton** | **701** | **1.** |
| 2015 | Saksamaa Mercedes AMG Petronas F1 Team | F1 W06 Hybrid | PU106B Hybrid 1.6 V6 t | **P** | 6.44. | Saksamaa Nico RosbergSuurbritannia **Lewis Hamilton** | **703** | **1.** |
| 2016 | Saksamaa Mercedes AMG Petronas F1 Team | F1 W07 Hybrid | PU106C Hybrid 1.6 V6 t | **P** | 6.44. | Saksamaa **Nico Rosberg**Suurbritannia Lewis Hamilton | **765** | **1.** |
| 2017 | Saksamaa Mercedes AMG Petronas Motorsport | F1 W08 EQ Power+ | M08 EQ Power+ 1.6 V6 t | **P** | 44.77. | Suurbritannia **Lewis Hamilton**Soome Valtteri Bottas | **668** | **1.** |
| 2018 | Saksamaa Mercedes AMG Petronas Motorsport | F1 W09 EQ Power+ | M09 EQ Power+ 1.6 V6 t | **P** | 44.77. | Suurbritannia **Lewis Hamilton**Soome Valtteri Bottas | **655** | **1.** |
| 2019 | Saksamaa Mercedes AMG Petronas Motorsport | F1 W10 EQ Power+ | M10 EQ Power+ 1.6 V6 t | **P** | 44.77. | Suurbritannia **Lewis Hamilton**Soome Valtteri Bottas | **739** | **1.** |
| 2020 | Saksamaa Mercedes AMG Petronas F1 Team | F1 W11 EQ Performance | M11 EQ Performance 1.6 V6 t | **P** | 44.63.77. | Suurbritannia **Lewis Hamilton**Suurbritannia George RussellSoome Valtteri Bottas | **573** | **1.** |
| 2021 | Saksamaa Mercedes AMG Petronas F1 Team | F1 W12 E Performance | M12 E Performance 1.6 [V6 t | **P** | 44.77. | Suurbritannia Lewis HamiltonSoome Valtteri Bottas | **613.5** | **1.** |
| 2022 | Saksamaa Mercedes AMG Petronas F1 Team | F1 W13 E Performance | M13 E Performance 1.6 V6 t | **P** | 44.63. | Suurbritannia Lewis HamiltonSuurbritannia George Russell | 515\* | 3.\* |
| Allikas: |

\* Käimasolev hooaeg.

Vaata ka
--------

* Mercedes AMG High Performance Powertrains, Mercedes-Benzi Vormel 1 mootoritootja.

Märkused
--------

1. ↑  Lisa 139,14 punkti teeniti 1954. ja 1955. aastal, enne konstruktorite maailmameistrivõistluste loomist 1958. aastal.
2. ↑  1998. aasta konstruktorite MM-tiitel saavutati Ilmori jõuallikaga.
3. ↑  1998. ja 1999. sõitjate MM-tiitlid saavutati Ilmori jõuallikaga.
4. ↑  44 võitu nendest saavutati Ilmori jõuallikaga.
5. ↑  Lisa 139,14 punkti tuleb 1954. ja 1955. aastate hooaegadest, enne konstruktorite MM-i loomist 1958. aastal.
6. 1 2  Sõtjal polnud kindlat numbrit, number erines etapiti.
7. 1 2  Kunstruktorite maailmameistritiitlit ei antud välja enne 1958. aasta hooaega.

Viited
------

1. ↑  "2010 Formula One World Championship Entry list". *fia.com*. Fédération Internationale de l'Automobile. 3. märts 2010. Originaali arhiivikoopia seisuga 2. märts 2012.
2. ↑  "INEOS becomes equal Mercedes owner, Wolff signs new deal". *The Race* (Briti inglise). 18. detsember 2020. Vaadatud 2. september 2022.
3. ↑  "The Team Welcomes INEOS as a One Third Equal Shareholder Alongside Daimler and Toto Wolff". *Mercedes-AMG Petronas Formula One Team*. 18. detsember 2020. Vaadatud 2. september 2022.
4. ↑  "Mercedes-Benz Grand Prix LTD". *Companies House*. Vaadatud 2. september 2022.
5. ↑  "Brackley". Mercedes-AMG Petronas Motorsport. Vaadatud 5. september 2022.
6. 1 2 3  "2022 FIA Formula One World Championship – Entry List". Fédération Internationale de l'Automobile. 9. veebruar 2022. Vaadatud 5. september 2022.
7. 1 2  "Vandoorne, de Vries stay on as Mercedes reserves". Motorsport Week. 18. veebruar 2022. Vaadatud 5. september 2022.
8. ↑  "De geschiedenis van Mercedes-Benz in de Grand Prix-racerij". *MotorRacingBlog.nl*. 20. november 2009. Vaadatud 5. september 2022.
9. 1 2 3  "Mercedes-Benz profile". *Grandprix.com*. Inside F1. Vaadatud 5. september 2022.
10. ↑  Lang, Mike (1981). *Grand Prix! Vol 1*. Haynes Publishing Group. Lk 82. ISBN 0-85429-276-4.
11. ↑  "Mercedes-Benz W196 Streamliner - Images, Specifications and Information". Ultimatecarpage.com. 22. veebruar 2020. Vaadatud 5. september 2022.
12. ↑  Straw, Edd (16. november 2009). "Mercedes takes over Brawn". *Autosport.com*. Haymarket Media. Vaadatud 5. september 2022.
13. 1 2 3  "Mercedes-Benz to take over Brawn GP". *The Guardian*. Guardian News and Media. 16. november 2009. Vaadatud 5. august 2022.
14. ↑  "February debut, Petronas backing for Mercedes". *Formula1.com*. 21. detsember 2009. Originaali arhiivikoopia seisuga 24. detsember 2009. Vaadatud 5. september 2022.
15. ↑  "Mercedes takes over Brawn F1 team". *BBC News*. 16. november 2009. Vaadatud 5. august 2022.
16. ↑  Eason, Kevin (27. oktoober 1998). "Tyrrell prepare to embark on final lap". *The Times*. Times Newspapers.
17. ↑  Henry, Alan (3. detsember 1997). "Tyrrell sold off to new team". *The Guardian*. Guardian Newspapers. Lk 27.
18. ↑  "F1 Teams: Brawn GP". *F1 Fanatic.co.uk*. 6. märts 2009. Vaadatud 6. september 2022.
19. ↑  "Michael Schumacher signs up for F1 return with Mercedes". *BBC Sport*. BBC. 23. detsember 2009. Vaadatud 6. september 2022.
20. ↑  Benson, Andrew (16. november 2009). "Mercedes takes over Brawn F1 team". *BBC News*. Vaadatud 6. september 2022.
21. ↑  Noble, Jonathan (28. veebruar 2011). "Daimler completes team takeover". *Autosport*. Haymarket Publications. Vaadatud 6. september 2022.
22. ↑  Noble, Jonathan (15. märts 2012). "Mercedes F1 team's rear wing concept deemed legal by FIA". *Autosport.com*. Haymarket Publications. Vaadatud 6. september 2022.
23. ↑  Elizalde, Pablo (12. aprill 2012). "Lotus protest against Mercedes wing rejected by FIA". *Autosport*. Haymarket Publications. Vaadatud 6. september 2022.
24. ↑  Benson, Andrew (28. september 2012). "Lewis Hamilton to leave McLaren after signing Mercedes contract". *BBC Sport*. BBC. Vaadatud 6. september 2022.
25. ↑  "Paddy Lowe to join Mercedes early". grandprix.com. 20. mai 2013. Vaadatud 6. september 2022.
26. ↑  "'Brawn not threatened by Lowe's arrival'". PlanetF1.com. 29. juuni 2013. Originaali arhiivikoopia seisuga 3. juuli 2013.
27. ↑  "Formula 1 2014 Results". *BBC Sport*. BBC. 23. november 2014. Originaali arhiivikoopia seisuga 15. detsember 2014.
28. ↑  "VIDEO: WHY THE MERCEDES WAS THE DOMINANT F1 CAR OF 2014 AND HOW THEY MADE IT FASTER". James Allen on F1. 22. detsember 2014. Originaali arhiivikoopia seisuga 31. oktoober 2016. Vaadatud 6. september 2022.
29. ↑  "How the 2015 grid is shaping up". *ESPN*. ESPN. 20. detsember 2014. Vaadatud 6. september 2022.
30. ↑  "2015 Constructors Standings". *Formula1.com*. Formula One World Championship Limited. Vaadatud 11. oktoober 2015.
31. ↑  "How does Mercedes' dominance of F1 compare to previous eras?". *Autosport*. 13. oktoober 2015. Vaadatud 6. september 2022.
32. ↑  "2016 Constructors Standings". *Formula1.com*. Formula One World Championship Limited. Vaadatud 6. september 2022.
33. ↑  Benson, Andrew (2. detsember 2016). "Nico Rosberg retires: World champion quits Formula 1 five days after title win". *BBC Sport*. Vaadatud 6. september 2022.
34. ↑  "Paddy Lowe to leave Mercedes AMG Petronas Motorsport". mercedesamgf1.com. 10. jaanuar 2017. Originaali arhiivikoopia seisuga 25. jaanuar 2017. Vaadatud 6. september 2022.
35. ↑  "Bottas to Mercedes, Massa to re-join Williams". *Formula1.com*. Formula One World Championship Ltd. 16. jaanuar 2017. Vaadatud 6. september 2022.
36. ↑  "George Russell: World champions Mercedes sign teenager from King's Lynn". *BBC Sport*. 19. jaanuar 2017. Vaadatud 6. september 2022.
37. ↑  "Mercedes celebrates fourth consecutive constructors title". *F1i.com* (Briti inglise). 22. oktoober 2017. Vaadatud 6. september 2022.
38. ↑  "Hamilton champion, Verstappen wins race". *GPUpdate.net* (Briti inglise). Vaadatud 6. september 2022.
39. ↑  "Mercedes clinch constructor's title for fifth successive year". *www.formula1.com*. Vaadatud 6. september 2022.
40. ↑  "2019 Race Results". *Formula 1*. Vaadatud 6. september 2022.
41. ↑  "2019 Formula 1 Results". *BBC Sport*. BBC. Vaadatud 6. september 2022.
42. ↑  "Mercedes". *www.statsf1.com*. Vaadatud 6. september 2022.
43. ↑  "Mercedes steering remains banned for 2021". *BBC Sport* (Briti inglise). Vaadatud 6. september 2022.
44. ↑  "Facts & Stats: Hamilton ties another Schumacher record while Mercedes re-write record books once more". *www.formula1.com* (inglise). Vaadatud 6. september 2022.
45. ↑  Benson, Andrew (12. detsember 2021). "Max Verstappen wins title after last-lap overtake of Lewis Hamilton, Mercedes protests rejected". *BBC Sport*. Vaadatud 6. september 2022.
46. ↑  "2021 Driver Standings". Formula 1. Vaadatud 6. september 2022.
47. ↑  "Mercedes-AMG Petronas F1 Team capture record-extending eighth straight Constructors' title". *Axalta Racing* (inglise). 12. detsember 2021. Vaadatud 6. september 2022.
48. ↑  Benson, Andrew (7. september 2021). "George Russell: Mercedes sign British F1 driver to partner Lewis Hamilton from 2022". *BBC Sport*. Vaadatud 6. september 2022.
49. ↑  Kapoor, Rahul (16. juuli 2021). "Next-Gen Formula 1 2022 car officially revealed: New Ground Effect era begins". *Financial Express* (inglise). Vaadatud 6. september 2022.
50. ↑  Foster, Michelle (17. märts 2022). "Damon Hill: Mercedes' zero-pods could be behind their floor 'trouble'". *PlanetF1* (inglise). Vaadatud 6. september 2022.
51. ↑  "Mercedes must unleash full potential of their 'excellent' car". *BOL News* (Ameerika inglise). 15. juuni 2022. Originaali arhiivikoopia seisuga 29. november 2022. Vaadatud 6. september 2022.
52. ↑  Slater, Luke (26. aprill 2022). "Mercedes' 'unsustainable' and 'extreme' porpoising is no longer just a performance issue". *The Telegraph* (Briti inglise). ISSN 0307-1235. Vaadatud 6. september 2022.
53. ↑  Noble, Jonathon (20. juuni 2022). "Mercedes claims its F1 car porpoising issue is now "solved"". *Autosport* (inglise). Vaadatud 6. september 2022.
54. ↑  Gretton, Matt (24. juuli 2022). "Hamilton: "Reliability is one thing my team have been amazing at"". *GP Blog* (inglise). Vaadatud 6. september 2022.
55. ↑  Smith, John (3. juuli 2022). "Guanyu Zhou and George Russell involved in huge crash at British GP". *Total Motorsport* (Ameerika inglise). Vaadatud 6. september 2022.
56. ↑  Bradley, Charles (24. juuli 2022). "F1 Grand Prix race results: Verstappen wins French GP". *Motorsport* (inglise). Vaadatud 6. september 2022.
57. ↑  Cooper, Sam (24. juuli 2022). "Toto Wolff's gloomy outlook despite Mercedes double podium". *PlanetF1* (inglise). Vaadatud 6. september 2022.
58. ↑  Larkham, Lewis (30. juuli 2022). "Russell claims first F1 pole in Hungary, Verstappen only 10th". *Crash* (inglise). Vaadatud 6. september 2022.
59. ↑  "Formula 1 Aramco Magyar Nagydíj 2022 - Qualifying". *Formula 1* (inglise). Vaadatud 6. september 2022.
60. 1 2  "The best engine partnerships in F1 history". Formula1.com. 25. jaanuar 2019. Vaadatud 7. september 2022.
61. ↑  "Andrea Kimi Antonelli". *Mercedes-AMG F1* (inglise). Vaadatud 7. september 2022.
62. ↑  Waring, Bethonie (4. juuli 2019). "F4 racer Paul Aron joins Merecedes F1 junior programme". *FormulaScout*. Vaadatud 7. september 2022.
63. ↑  Allen, Peter (4. aprill 2019). "Powell joins Antonelli as Mercedes F1-supported karter". *FormulaScout*. Vaadatud 7. september 2022.
64. ↑  "Frederik Vesti". *Mercedes-AMG F1* (inglise). Originaali arhiivikoopia seisuga 11. juuni 2022. Vaadatud 7. september 2022.
65. ↑  "Mercedes sign up Chinese karting star Yuanpu Cui". *PlanetF1*. 1. juuni 2021. Vaadatud 7. september 2022.
66. ↑  "Female Academy, Luna Fluxa is a new Mercedes driver | Kart News". *VroomKart* (inglise). 16. veebruar 2022. Vaadatud 7. september 2022.
67. ↑  "Daniel Guinchard". *Mercedes-AMG F1* (inglise). Originaali arhiivikoopia seisuga 16. oktoober 2022. Vaadatud 7. september 2022.
68. ↑  "NEWS: Mercedes and Pascal Wehrlein to part ways". *Mercedes AMG F1*. Originaali arhiivikoopia seisuga 22. september 2019. Vaadatud 7. september 2022.
69. ↑  Noble, Jonathan (30. august 2019). "Renault "very clear" Ocon deal is no Mercedes loan". *Motorsport.com*. Vaadatud 7. september 2022.
70. ↑  "George Russell joins Mercedes AMG F1 Young Driver Programme". Vaadatud 7. september 2022.
71. ↑  "Henkel says Mercedes deal is invalid". Autosport.com. 14. detsember 2009. Vaadatud 7. september 2022.
72. ↑  Elizalde, Pablo (22. detsember 2009). "Henkel settles dispute with Brawn GP". Autosport.com. Vaadatud 7. september 2022.
73. ↑  "Mercedes GP picks up Petronas". AUSmotive.com. 21. detsember 2009.
74. ↑  Allen, James (21. detsember 2009). "Mercedes lands €30 million Petronas sponsorship". Originaali arhiivikoopia seisuga 23. detsember 2009. Vaadatud 8. september 2022.
75. ↑  "Mercedes GP launches new era for Silver Arrows". AUSmotive.com. 25. jaanuar 2010.
76. ↑  Elizalde, Pablo (25. jaanuar 2010). "Mercedes GP unveils car colours". *autosport.com*. Haymarket Publications. Vaadatud 8. september 2010.
77. ↑  "Mercedes announces global partnership with Crowdstrike". Vaadatud 8. september 2022.
78. ↑  Haupt, Andreas (18. detsember 2020). "Ineos steigt bei Mercedes ein. Daimler vergoldet Teil seiner F1-Anteile". *Auto, Motor und Sport* (saksa). Vaadatud 8. september 2022.
79. ↑  Rißka, Volker (2. veebruar 2020). "Sponsoring: AMD setzt zukünftig auf Mercedes in der Formel 1". *ComputerBase* (saksa). Vaadatud 8. september 2022.
80. ↑  "TeamViewer in Five-Year Sponsorship Deal With Mercedes F1 and FE Teams". Reuters. 30. märts 2021. Vaadatud 8. september 2022.
81. ↑  "Mercedes – Seasons". StatsF1. Vaadatud 8. september 2022.